กินยาคุมฉุกเฉินเมื่อ2เดือนก่อนแล้วประจำเดือนมาหลังจากทานยาไปสักอาทิตย์นึงจนปัจจุบันประจำเดือนไม่มาเลยค่ะ ตรวจแล้วไม่ท้องค่ะ ปรึกษาร้านขายยาเค้าให้ทานยาคุมฉุกเฉินอีกทีรอประจำเดือนมาแล้วทานยาคุมต่อค่ะ จะมีผลข้างเคียงเยอะไหมค่ะ คือปวดท้องเหมือนจะเป็นประจำเดือนค่ะแต่ก็ไม่มา
สวัสดีค่ะ หากได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์ สาเหตุที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นแนะนำให้รอประจำเดือนต่อไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีมดลูกอักเสบ มีพังผืดในมดลูก มีภาวะถุงน้ำจำนวนมากในรังไข่ มีภาวะไทรอยด์เป็นพิษ เป็นต้นหากไม่ได้มีเพศสัมพันธ์ ไม่แนะนำให้ทานยาคุมฉุกเฉินเพื่อให้ประจำเดือนมา เพราะจะทำให้ได้รับผลข้างเคียงจากยาโดยไม่จำเป็น และยิ่งทำให้รังไข่ทำงานผิดปกติไป นอกจากนี้ หลังการทานยาคุมฉุกเฉิน ไม่จำเป็นต้องมีเลือดออกในทุกครั้งก็ได้แต่หากต้องการที่จะคุมกำเนิด อาจเริ่มทานยาคุมกำเนิดไปเลยก็ได้ เพียงแต่ในช่วง 1-2 สัปดาห์แรกของการทานยา ควรงดการมีเพศสัมพันธ์ก่อน เพื่อรอให้ยาคุมออกฤทธิ์ และหากทานยาหมดแผงแล้ว ประจำเดือนยังไม่มา ก็ควรตรวจหาการตั้งครรภ์ดูอีกครั้ง หากตรวจไม่พบ ก็ควรไปพบแพทย์เพื่อหาสาเหตุที่ประจำเดิอนยังไม่มาดังกล่าวไปค่ะแต่หากในระหว่างนี้ อาการปวดท้องน้อยเป็นมากขึ้นเรื่อยๆ หรือมีตกขาวมี่ผิดปกติร่วมด้วย ก็ควรไปรีบไปพบแพทย์ค่ะ